Katrin Ottarsdóttir

Katrin Ottarsdóttir (f. 22. mai 1957 í Tórshavn) er føroyskur leikstjóri, leikrithøvundur, sjónleikari og rithøvundur. 

 Lívsleið 
Í 1976 flutti hon til Danmarkar, har hon nam útbúgving á Den Danske Filmskole. Í 1982 var hon fyrsti føroyingur, sum hevði lokið útbúgving frá Danska Filmskúlanum, hon gekk í sama flokki sum Lars von Trier. Við sínum 11 filmum fyllir hon nógv í føroyskari filmssøgu. Í 1989 kom fyrsti spælifilmur hennara, sum eisini var fyrsti spælifilmur, sum var gjørdur av føroyskum leikstjóra, gjørdur í Føroyum og har tosað var føroyskt. Aðrir filmar hava verið upptiknir í Føroyum áður, men av útlendskum filmleikstjórum. Filmurin vann 1. virðisløn á týska filmfestivalinum Nordische Filmtage í Lübeck. Sama prísin vann hon eisini fyri filmin Bye Bye Blue Bird, sum var ein road-movie á 85 minuttir. Hin 11. september 2014 varð filmur hennara Ludo frumsýndur í Norðurlandahúsinum. Filmurin er upptikin heima á Sandi og snýr seg um eina 11-ára gentu, sum er fangað millum myrku, deprimeraðu sálina hjá mammuni og passivitetin hjá pápanum. Dóttir hennara, Hildigunn Eyðfinnsdóttir spælir leiktlutin sum mamman. Filmurin er sjálvbiografiskur.

Í 2011 debuteraði hon sum skald, fyrst tá hon gav út nakrar yrkingar í tíðarritinum Vencili nummar 9 í juni 2011,Vencil.wordpress.com Fremmandu orðini avdúka aldri alt og síðan tá hon gav út sítt fyrsta yrkingasavn á Mentunargrunni Studentafelagsins í 2012.Hnj.fo  Eru koparrør í himmiríki Yrkingasavnið hevur heitið Eru koparrør í himmiríki? Í 2013 fekk hon Mentanarvirðisløn M. A. Jacobsens fyri hetta yrkingasavnið. Í 2015 útgav hon yrkingasavnið Messa fyri einum filmi. Árið eftir útgav hon sítt fyrsta stuttsøgusavn, tað hevur heiti Aftanáðrenn, tað er eisini útgivið í danskari týðing. Í 2018 útgav Forlagið Torgard 43 bagatellir, ið er stuttprosa. Bókin er eisini útgivin á donskum og íslendskum. Í 2020 útgav Sprotin fyrstu skaldsøgu hennara, skaldsøgan hevur heiti Gentan í verðini. 

Í 2014 fekk Katrin Sømdargávu landsins, ið er 20.000 krónur árliga restina av lívinum. Í 2018 fekk hon trý-ára listafólkaløn frá Mentanargrunni Landsins.

 Filmar 
250px|thumbnail|Ludo var framsýndur í Norðurlandahúsinum hin 11. sep. 2014.
 2014 - Ludo Ludo. Spælifilmur. 71 min.Um filmin Ludo á Facebook Frumsýndur í Norðurlandahúsinum 11. september 2014.
 2011 - Lejlighedsminder. Filmsinstallatión. 5 × 6-8 min.
 2011 - Budam: Last Song. Videolag. 5 min.
 2009 - Sporini vaksa úr orðum. Eitt portrett av rithøvundinum Jóanesi Nielsen. 75 min.
 2008 - Ein regla um dagin má vera nokk!. Eitt portrett av yrkjaranum, myndlistamanninum og tónleikaranum Tóroddi Poulsen. 58 min.
 2008 - Eingin kann gera tað perfekta. Eitt portrett av myndahøggaranum Hans Paula Olsen. 85 min.
 2003 - Regin smiður. Dansifilmur. 5 min.
 1999 - Bye Bye Blue Bird. Spælifilmur (road-movie). 85 min. 
 1995 - Maðurin ið slapp at fara. Stuttfilmur. 58 min. Í 2011 bar eisini til at síggja filmin á internetinum við enskum undirteksti.Aktuelt.fo, Føroyskur filmur á netinum
 1991 - Hannis (partur av Ævintýr av Norðurleiðum). Barnafilmur. 30 min. 
 1989 - Atlantic Rhapsody - 52 scener fra Tórshavn. Spælifilmur. 74 min. Akas.imdb.com  (The Internet Movie Database) Katrin Ottarsdottir

 Bókaútgávur 
 2020 - Gentan í verðini. Skaldsøga. Sprotin. 248 síður.
 2018 - 43 bagatellir. Stuttprosa. Forlaget Torgard.
2018 - 43 bagateller. Kortprosa. Forlaget Torgard.
2020 - 43 smámunir. Örsögur. Aðalsteinn Ásberg Sigurðsson íslenskaði. Dimma.
2016 - Aftanáðrenn. Stuttsøgur. Sprotin. 184 síður. ISBN 978-99972-1-214-6
 2017 - I Afrika er der mange søde børn . Forlaget Torgard, 2017.
 2015 - Messa fyri einum filmi. Yrkingasavn. Mentunargrunnur Studentafelagsins.
 2012 - Eru koparrør í himmiríki. Yrkingasavn, 51 síður. Mentunargrunnur Studentafelagsins.
 2016 - Findes der kobberrør i himlen . Forlaget Torgard, 2016.
2020 - Are there Copper Pipes in Heaven. Týtt hevur Matthew Landrum. Operating System, New York, NY.

 Heiður 
2018 - 3-ára listafólkaløn frá Mentamálaráðnum.
2014 - Sømdargávu Landins (árlig sømdargáva)
2013 - Mentanarvirðisløn M. A. Jacobsens fyri yrkingasavnið Eru koparrør í himmiríki
2007 - Fekk 3 ára starvsløn frá Mentanargrunni Landsins, sum hon brúkti til at gera eina trilogi av filmsportrettum yvir tríggjar føroyskar listarmenn: Um myndahøggaran Hans Paula Olsen (2008), um skaldið og listamannin Tórodd Poulsen (2008) og um rithøvundan og skaldið Jóanes Nielsen (2009).
2000 - Vann Tiger Award á altjóða filmfestivalinum í Rotterdam. Dóttir Katrina, Hildigunn Eyðfinnsdóttir (fødd 1975) spælir høvuðsleiklutin í filminum.
2000 - Vann Áskoðaravirðislønina og Virðislønina hjá ungdómsdómsnevndini á fronsku filmsstevnuni Festival du film nordique í Rouen.
2000 - Fekk Heiðurliga umtalu frá Økumenisku Dómsnevndini á altjóða filmsstevnuni í Mannheim-Heidelberg í Týsklandi.
1999 - Vann 1. virðisløn fyri filmin Bye bye bluebird á týska filmfestivalinum Nordische Filmtage í Lübeck.
1989 - Vann 1. virðisløn fyri filmin Atlantic Rhapsody á týska filmfestivalinum Nordische Filmtage í Lübeck.

 Keldur 

 Slóðir úteftir 
 Heimasíðan Bluebirdfilm.dk 
 Blue Bird Film hjá Katrin Ottarsdóttir á Facebook
Rithøvundaheimasíða hjá Katrini Ottarsdóttir

Ottarsdóttir, Katrin
Bólkur:Føroyskir kvinnuligir rithøvundar
Bólkur:Føroyskir yrkjarar
Ottarsdóttir, Katrin
Bólkur:Katrin Ottarsdóttir
Bólkur:Havnafólk